Қарағандыда «Күнгей» шағын ауданында жаңа мектеп салынады
DATE: 02:50, 31 Қазан 2021 | GMT +5
TITLE: Қарағандыда «Күнгей» шағын ауданында жаңа мектеп салынады
URL: https://kaz.inform.kz/news/karagandyda-kungey-shagyn-audanynda-zhana-mektep-salynady_a3855854/
META: DATE: 02:50, 31 Қазан 2021 | GMT +5
TOTAL WORDS: 206
AUTHOR(S):
TEXT: Осыған дейін «Күнгей» шағын ауданының тұрғындары тұрғын үй алабын абаттандыру бойынша қала билігіне бірнеше рет жүгінген болатын. Олар су құбыры, электр қуаты және көшелеріндегі жолдарға қатысты мәселені шешуші өтінген. Бүгінгі таңда білім беру нысандарының қажеттілігі туралы мәселе көтерілді. Қарағанды әкімі Ермағанбет Бөлекпаев тұрғындарға келесі жылы мектеп құрылысы басталатынын мәлім етті. «Қазір оны құрылыс басқармасы жоба жасап жатыр. Біз құрылысты келесі жылы бастауды жоспарлап отырмыз, мектеп 600 орынға арналған. Сонымен қатар біз Таугүл шағын ауданында да мектеп саламыз», - деді қала әкімі. Сондай-ақ, қала басшысы жергілікті тұрғындарға шағын ауданды газдандыру туралы айтып берді. Бұл мәселе де өзекті, себебі бұл шағын ауданда барлығы жеке үй және олар пешпен жылытылады. «Күнгейде газ жоспар бойынша 2025 жылы пайда болады. Қазір газдандыру кезең-кезеңімен жүріп жатыр және бәрі қаржыландыруға байланысты. Бірақ біздің міндетіміз – газды күнгейге тезірек жеткізу», - деді Ермағанбет Бөлекпаев. Сондай – ақ, әкімге Күнгей шағын ауданын абаттандыру, атап айтқанда, тротуар салу туралы сұрақ қойылды. «Иә, біз қазір бұл мәселені қарастырып жатырмыз. Онда жолдар ғана емес, желілер де жасалуы керек. Биыл біз бір жолды жөндеуге қаражат таптық, ол аяқталды. Келесі жылы кем дегенде тағы бір жол салу жоспарлануда. Сондай-ақ, біз жаяу жүргіншілер жолымен бір нәрсе шешеміз. Бұл мәселе және біз оны мойындаймыз, бірақ мәселе қаржыландыруда», - деп жауап берді ол
